
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 873 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση εξεταζόμενων μαθημάτων και της διαδι¬ 
κασίας εξέτασης του προκαταρκτικού και τελικού 
σταδίου των εισαγωγικών διαγωνισμών της Εθνι¬ 
κής Σχολής Δημόσιας Διοίκησης (Ε.Σ.Δ.Δ.) και της 
Εθνικής Σχολής Τοπικής Αυτοδιοίκησης (Ε.Σ.Τ.Α.). 1 
Καθορισμός αποζημίωσης πενταμελών επιτροπών 
διενέργειας διαγωνισμών Ε.Κ.Δ.Δ.Α. για την ανά¬ 
δειξη αναδοχών του Ε.Π. «Κοινωνία της Πληρο¬ 


φορίας». 2 

ΑΠΟΦΑΣΕΙ Σ 

Αριθμ. ΔΙΕΚ/ΤΜ.Β/Φ.8/25/οικ. 15004 (1) 


Τροποποίηση εξεταζόμενων μαθημάτων και της διαδι¬ 
κασίας εξέτασης του προκαταρκτικού και τελικού 
σταδίου των εισαγωγικών διαγωνισμών της Εθνικής 
Σχολής Δημόσιας Διοίκησης (Ε.Σ.Δ.Δ.) και της Εθνι¬ 
κής Σχολής Τοπικής Αυτοδιοίκησης (Ε.Σ.Τ.Α.). 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) των άρθρων 14 και 17 του ν. 1388/1983 (ΦΕΚ 113 
Α71983) «Ιδρυση Εθνικού Κέντρου Δημόσιας Διοίκησης», 
όπως ισχύουν σήμερα. 

β) του άρθρου 23 παρ. στ' του ν. 1586/1986 (ΦΕΚ 37/Α7 
1986) «Βαθμολογική διάρθρωση των θέσεων του Δημοσί¬ 
ου, νομικών προσώπων δημοσίου δικαίου και των οργα¬ 
νισμών τοπικής αυτοδιοίκησης και άλλες διατάξεις». 

γ) των άρθρων 9, 15 και 18 του ν. 3200/2003 (ΦΕΚ 
281Α72003) «Τροποποιήσεις του ν. 1388/1983 «Ιδρυση 
Εθνικού Κέντρου Δημόσιας Διοίκησης», ίδρυση Εθνικής 
Σχολής Τοπικής Αυτοδιοίκησης και άλλες διατάξεις». 

2. Τις υπ’ αριθμ. ΔΙΕΚ/ΤΜ.Β/Φ.5/οικ.2627/2003 (ΦΕΚ 152 
Β72003) και ΔΙΕΚ/ΤΜ.Β/Φ.8/7/4282, 6057/2005 (ΦΕΚ 501 
Β72005) αποφάσεις του Υπουργού Εσωτερικών, Δημό¬ 
σιας Διοίκησης και Αποκέντρωσης. 

3. Την υπ’ αριθμ. 3055/15.6.2006 απόφαση του Διοικη¬ 
τικού Συμβουλίου (Δ.Σ.) του Εθνικού Κέντρου Δημόσιας 
Διοίκησης και Αυτοδιοίκησης (Ε.Κ.Δ.Δ.Α.), (πρακτικά της 
υπ’ αριθμ. 10/15.6.2006 συνεδρίασης). 


10 Ιουλίου 2006 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τροποποιούμε τις υπ’ αριθμ.: α) ΔΙΕΚ/ΤΜ.Β/Φ.5/οικ. 
2627/2003 (ΦΕΚ 152/Β/2003) και β) ΔΙΕΚ/ΤΜ.Β/Φ.8/7/4282, 
6057/2005 (ΦΕΚ 501/Β72005) αποφάσεις του Υπουργού 
Εσωτερικών, Δημόσιας Διοίκησης και Αποκέντρωσης 
και καθορίζουμε τη διαδικασία εξέτασης και τα εξετα¬ 
ζόμενα μαθήματα του προκαταρκτικού και του τελικού 
σταδίου των εισαγωγικών διαγωνισμών της Εθνικής 
Σχολής Δημόσιας Διοίκησης (Ε.Σ.Δ.Δ.) και της Εθνικής 
Σχολής Τοπικής Αυτοδιοίκησης (Ε.Σ.Τ.Α.), ως εξής: 

1. Εξεταστική Διαδικασία 

Οι διαγωνισμοί για την εισαγωγή στην Ε.Σ.Δ.Δ. και 
στην Ε.Σ.Τ.Α. διενεργούνται σε δύο στάδια, ήτοι το προ¬ 
καταρκτικό και το τελικό στάδιο. 

Το προκαταρκτικό στάδιο εξέτασης είναι κοινό και 
για τις δύο Σχολές και περιλαμβάνει γραπτή δοκιμασία 
των υποψηφίων σε δύο μαθήματα. 

Για τους συμμετέχοντας, οι οποίοι με βάση τα αποτε¬ 
λέσματα του προκαταρκτικού σταδίου συγκεντρώνουν 
τις προϋποθέσεις συμμετοχής στο τελικό στάδιο, συ- 
ντάσσεται ενιαίος πίνακας κατά φθίνουσα σειρά του 
μέσου όρου βαθμολογίας των μαθημάτων του κοινού 
προκαταρκτικού σταδίου. 

Στη συνέχεια όσοι έχουν επιτύχει στο προκαταρκτικό 
στάδιο καλούνται και με αίτησή τους αναφέρουν τη 
Σχολή που επιθυμούν να εισαχθούν και σε περίπτωση 
αίτησης εισαγωγής και στις δύο Σχολές, τη δεσμευτική 
σειρά προτίμησής τους. 

Με βάση τις δηλώσεις αυτές και με κριτήριο το μέσο 
όρο βαθμολογίας του προκαταρκτικού σταδίου, συντάσ- 
σονται δύο διαφορετικοί πίνακες υποψηφίων τελικού 
σταδίου, ένας για την Ε.Σ.Δ.Δ. και ένας για την Ε.Σ.Τ.Α.. 
Ο πίνακας κάθε Σχολής δεν μπορεί να περιλαμβάνει 
μεγαλύτερο αριθμό από το διπλάσιο του αριθμού ει¬ 
σακτέων της αντίστοιχης Σχολής. 

Οι συμμετέχοντες έχουν υποχρέωση να ανταποκρι- 
θούν στις απαιτήσεις κάθε Σχολής χωριστά. 

Το τελικό στάδιο περιλαμβάνει: 

α) την υποχρεωτική γραπτή δοκιμασία σε ένα γνω¬ 
στικό πεδίο για κάθε Σχολή, 

β) την παρουσίαση από τον υποψήφιο σε πενταμελή 
εξεταστική επιτροπή που ορίζεται από την Κ.Ε.Ε. ενός 
φακέλου με οποιοδήποτε επίκαιρο θέμα ή πρόβλημα 
σχετικό με το γνωστικό πεδίο που έχει επιλέξει ο υπο- 

ψήφιος από τους σχετικούς πίνακες γνωστικών πεδίων. 
Η παρουσίαση είναι γραπτή και προφορική με στόχο τη 
διακρίβωση των συνθετικών και αναλυτικών ικανοτήτων 
του υποψήφιου, 

γ) την εξέταση σε μία ή δύο ξένες γλώσσες. Η εξέταση 
συνίσταται στη γραφή με υπαγόρευση ξένου κειμένου 
και τη μετάφρασή του στην ελληνική, στη μετάφραση 
ελληνικού κειμένου στην ξένη γλώσσα και στη συν¬ 
διάλεξη του υποψήφιου με τον εξεταστή στην ξένη 
γλώσσα. 

Τα αποτελέσματα παρουσιάζονται σε χωριστό πίνακα 
για κάθε Σχολή κατά φθίνουσα σειρά του μέσου όρου 
βαθμολογίας των αποτελεσμάτων του προκαταρκτικού 
και του τελικού σταδίου. Από τους υποψηφίους που συ- 
μπεριλαμβάνονται και στους δύο πίνακες για το τελικό 
στάδιο, όσοι δεν πέτυχαν επαρκή βαθμολογία για εισα¬ 
γωγή στη Σχολή της πρώτης προτίμησής τους παραμέ¬ 
νουν υποψήφιοι για τη Σχολή της δεύτερης προτίμησής 
τους με βάση τη βαθμολογία για τη Σχολή αυτή. 

Εισάγονται στην κάθε Σχολή τόσοι υποψήφιοι, όσους 
επιτρέπει η συμπλήρωση του καθορισμένου αριθμού 
εισακτέων με βάση τον υψηλότερο μέσο όρο συνολικής 
βαθμολογίας στα δύο στάδια των διαγωνισμών. 

2. Πίνακες μαθημάτων προκαταρκτικού και τελικού 
σταδίου 

Προκαταρκτικό στάδιο 

1. Οργάνωση και Λειτουργία του Κράτους. 

2. Πολιτική Οικονομία και Δημόσια Οικονομική. 

Το προκαταρκτικό στάδιο είναι κοινό και για τις δύο 
Σχολές και όλοι οι υποψήφιοι εξετάζονται υποχρεωτικά 
στα δύο παραπάνω μαθήματα. 

Τελικό στάδιο 

Α. Εθνική Σχολή Δημόσιας Διοίκησης (Ε.Σ.Δ.Δ.) 

ΓΝΩΣΤΙΚΟ ΠΕΔΙΟ 

Δημόσια Διοίκηση 

Ολοι οι υποψήφιοι για την Ε.Σ.Δ.Δ. εξετάζονται υπο¬ 
χρεωτικά στο πεδίο αυτό. 

ΦΑΚΕΛΟΣ 

Οι υποψήφιοι εξετάζονται γραπτά και προφορικά σε 
φάκελο με επίκαιρο θέμα ή πρόβλημα σχετικό με ένα 
από τα γνωστικά πεδία που μπορούν να επιλέξουν από 
τον παρακάτω πίνακα: 

1. Διεθνείς Οικονομικές Σχέσεις 

2. Επικοινωνία και Μ.Μ.Ε. 

3. Εφαρμοσμένη Πληροφορική 

4. Οργάνωση - Διοίκηση και Λήψη Αποφάσεων 

Οι υποψήφιοι, της Ε.Σ.Δ.Δ.: 

- για τα Τμήματα Γενικής Διοίκησης, Περιφερειακής 
Διοίκησης, Κοινωνικής Διοίκησης και Τουριστικής Οικο¬ 
νομίας και Ανάπτυξης επιλέγουν ένα από τα παραπάνω 
γνωστικά πεδία, 

- για το Τμήμα Στελεχών Επικοινωνίας υποχρεού- 
νται να επιλέξουν το γνωστικό πεδίο «Επικοινωνία και 
Μ.Μ.Ε.», 

- για το Τμήμα Υπαλλήλων Οικονομικών και Εμπορικών 
Υποθέσεων υποχρεούνται να επιλέξουν το γνωστικό 
πεδίο «Διεθνείς Οικονομικές Σχέσεις», 

- για το Τμήμα Διαχείρισης Πληροφοριακών Συστη¬ 
μάτων υποχρεούνται να επιλέξουν το γνωστικό πεδίο 
«Εφαρμοσμένη Πληροφορική». 

ΞΕΝΕΣ ΓΛΩΣΣΕΣ 

Οι υποψήφιοι της Ε.Σ.Δ.Δ. οι οποίοι επιθυμούν να εντα¬ 
χθούν στα τμήματα: 


I. Γ ενικής Διοίκησης, Κοινωνικής Διοίκησης, Περιφερεια¬ 
κής Διοίκησης και Διαχείρισης Πληροφοριακών Συστη¬ 
μάτων, εξετάζονται γραπτά και προφορικά σε μία ξένη 
γλώσσα που επιλέγουν μεταξύ της αγγλικής, γαλλικής, 
γερμανικής, ισπανικής ή ιταλικής. 

II. Υπαλλήλων Οικονομικών και Εμπορικών Υποθέσε¬ 
ων, εξετάζονται γραπτά και προφορικά σε δύο ξένες 
γλώσσες εκ των οποίων υποχρεωτικά στην αγγλική 
γλώσσα και κατ’ επιλογή τους στη γαλλική ή γερμανική 
γλώσσα. 

III. Στελεχών Επικοινωνίας και Τουριστικής Οικονομίας 
και Ανάπτυξης εξετάζονται γραπτά και προφορικά σε 
δύο ξένες γλώσσες εκ των οποίων υποχρεωτικά στην 
αγγλική γλώσσα και κατ’ επιλογή τους στη γαλλική ή 
γερμανική ή ισπανική ή ιταλική γλώσσα. 

Β. Εθνική Σχολή Τοπικής Αυτοδιοίκησης (Ε.Σ.Τ.Α.) 

ΓΝΩΣΤΙΚΟ ΠΕΔΙΟ 

Περιβάλλον - Ποιότητα Ζωής 

Όλοι οι υποψήφιοι για την Ε.Σ.Τ.Α. εξετάζονται υπο¬ 
χρεωτικά στο πεδίο αυτό. 

ΦΑΚΕΛΟΣ 

Οι υποψήφιοι της Ε.Σ.Τ.Α. εξετάζονται γραπτά και 
προφορικά σε φάκελο με επίκαιρο θέμα ή πρόβλημα 
σχετικό με ένα από τα γνωστικά πεδία που μπορούν 
να επιλέξουν από τον παρακάτω πίνακα: 

1. Κοινωνική Διοίκηση 

2. Περιγραφική Στατιστική 

3. Οικονομία του Χώρου και Περιφερειακή Πολιτική 

ΞΕΝΕΣ ΓΛΩΣΣΕΣ 

Οι υποψήφιοι της Ε.Σ.Τ.Α., εξετάζονται γραπτά και προ¬ 
φορικά σε μία ξένη γλώσσα που επιλέγουν μεταξύ της 
αγγλικής, γαλλικής, γερμανικής, ισπανικής ή ιταλικής. 

3. Εξεταστέα ύλη ανά μάθημα και γνωστικό πεδίο 

ΠΡΟΚΑΤΑΡΚΤΙΚΟ ΣΤΑΔΙΟ 
1. ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΟΥ ΚΡΑΤΟΥΣ 

1. Το κράτος: Θεωρίες του κράτους: Μορφές κρατι¬ 
κής οργάνωσης (συγκεντρωτική, ομοσπονδιακή κ.λ.π.). 
Η διοίκηση του κράτους και η αυτοδιοίκηση. Δικαιοσύ¬ 
νη και δικαστική λειτουργία. Κράτος και οικονομία. Το 
ζήτημα της διαφθοράς. Η νομιμοποίηση του κράτους. 
Έθνος και κράτος, εθνικό συμφέρον, γενικό συμφέρον, 
δημόσιο συμφέρον. 

2. Το πολιτικό σύστημα του κράτους: Κράτος και πο¬ 
λιτικό σύστημα. Θεωρίες της δημοκρατίας. Δημοκρατική 
αρχή, δημοκρατικό πολίτευμα και αντιπροσώπευση. Το 
κοινοβουλευτικό σύστημα. Η σχέση κοινωνίας και πο¬ 
λιτικής. Η κοινωνία στο πολιτικό σύστημα. Η ιδιότητα 
του πολίτη. Εκλογές, οι ομάδες συμφερόντων και η 
διαδικασία λήψεως των αποφάσεων. 

3. Οι πολιτικές του κράτους: Θεωρίες περί των πολιτι¬ 
κών του κράτους. Φιλελευθερισμός, νεοφιλελευθερισμός, 
σοσιαλισμός. Κρατικές πολιτικές και παρεμβατισμός. 

4. Κράτος και θεμελιώδη δικαιώματα: Κράτος δικαίου, 
κράτος πρόνοιας, κοινωνικό κράτος. Οικονομική ελευ¬ 
θερία, οικονομική αγορά και εργασία. Δικαιώματα και 
ελευθερίες. Το πλαίσιο της κρατικής δράσης και η αρχή 
της νομιμότητας. 

5. Συνταγματικοί θεσμοί στην Ελλάδα: Εκλογικό Σώμα 
(σύνθεση, προσόντα εκλογέα, συνταγματικές εκλογικές 
αρχές). Βουλή (αρμοδιότητες, οργάνωση και λειτουργία, 
διάλυση, νομική θέση βουλευτών, άσκηση νομοθετικού 
έργου, άσκηση κοινοβουλευτικού ελέγχου). Κυβέρνηση 

(συγκρότηση, διορισμός και απαλλαγή από καθήκοντα, 
οργάνωση και λειτουργία, αρμοδιότητες των μελών της 
Κυβέρνησης και των Υφυπουργών, ευθύνη των μελών 
της Κυβέρνησης και των Υφυπουργών). Πρόεδρος της 
Δημοκρατίας (εκλογή, αναπλήρωση, αρμοδιότητες, ευ¬ 
θύνη). Δικαστική Λειτουργία (Λειτουργική και προσωπική 
ανεξαρτησία των δικαστικών λειτουργών). 

6. Η Ευρωπαϊκή Ένωση: Το πολιτικό σύστημα της Ευ- 
ρωπαϊκήςΈνωσης (δομή, όργανα και λειτουργία). Πηγές 
του κοινοτικού δικαίου. Το ζήτημα της συνταγματικής 
οργάνωσης της Ε.Ε.. Η εσωτερική αγορά. Ο χώρος των 
κοινών πολιτικών. Εξωτερικές σχέσεις και άμυνα. Το 
ζήτημα της διεύρυνσης της Ε.Ε. 

2. ΠΟΛΙΤΙΚΗ ΟΙΚΟΝΟΜΙΑ ΚΑΙ ΔΗΜΟΣΙΑ ΟΙΚΟΝΟΜΙΚΗ 

1. Ιστορική εξέλιξη της οικονομικής σκέψης: Κλασική 
Πολιτική Οικονομία, Μαρξισμός, Νεοκλασικισμός, Θεσμι¬ 
κή Σχολή, Κεϋνσιανισμός. 

2. Το σύστημα της αγοράς και ο σχηματισμός των 
τιμών: Επιλογές του καταναλωτή και η θεωρία της ζή¬ 
τησης αγαθών. Θεωρία της παραγωγής του κόστους και 
της προσφοράς αγαθών. Ανταγωνισμός, συντονισμός 
και ισορροπία. 

3. Μορφές ανταγωνισμού και κοινωνική ευημερία: 
Τέλειος ανταγωνισμός, μονοπώλιο και ολιγοπωλιακός 
ανταγωνισμός. 

4. Ο μηχανισμός της αγοράς και η λογική των ρυθμι¬ 
στικών παρεμβάσεων του κράτους: Ατέλειες και αποτυ¬ 
χίες της αγοράς, δημόσια αγαθά, εξωτερικές οικονομίες 
και εξωτερικές επιβαρύνσεις. 

5. Συνολική προσφορά, συνολική ζήτηση και η έννοια 
της μακροοικονομικής ισορροπίας: Το εισοδηματικό 
κύκλωμα και το σύστημα των εθνικολογιστικών κατη¬ 
γοριών. Προσδιορισμός του εθνικού εισοδήματος και 
της συνολικής απασχόλησης. 

6. Ο χρηματοπιστωτικός τομέας, η κεντρική τράπεζα 
και ο προσδιορισμός του γενικού επιπέδου των τιμών. 
Ανεργία και πληθωρισμός. Οικονομική ανάπτυξη (με¬ 
γέθυνση). 

7. Ο κρατικός προϋπολογισμός: Η διαδικασία του κρα¬ 
τικού προϋπολογισμού (κατάρτιση, ψήφιση, εκτέλεση 
και έλεγχος). Φύση και κριτήρια δημοσίων δαπανών. 
Χρηματοδότηση των δημοσίων δαπανών (τύποι φορο¬ 
λογίας και δημοσίου δανεισμού). 

8. Οικονομικές πολιτικές του κράτους, συμπληρω- 
ματικότητες και αντιθέσεις: Σταθεροποιητική πολιτική 
(δημοσιονομική και νομισματική), εισοδηματική πολιτι¬ 
κή, κοινωνική πολιτική, αναπτυξιακή πολιτική, πολιτική 
ανταγωνισμού και δημόσιες επιχειρήσεις. 

9. Διεθνής οικονομία και οικονομική πολιτική: Η απο- 
τελεσματικότητα της νομισματικής και δημοσιονομικής 
πολιτικής σε μια ανοικτή οικονομία. Οικονομική ανάπτυ¬ 
ξη και οικονομικές ανισότητες σε παγκόσμιο επίπεδο. 

10. Οικονομικές διαστάσεις της ευρωπαϊκής ολοκλή¬ 
ρωσης: Η εσωτερική αγορά. Οικονομική και Νομισματική 
Ένωση. Η διεύρυνση της Ευρωπαϊκής Ένωσης. 

11. Η ελληνική οικονομία στο πλαίσιο της ευρωπαϊκής 
ολοκλήρωσης: Εξελίξεις και προοπτικές. Δημόσια οικο¬ 
νομικά. Ισοζύγιο πληρωμών. Απασχόληση και ανεργία. 
Κατευθύνσεις πολιτικής. Προοπτικές ονομαστικής και 
πραγματικής σύγκλισης. 


ΤΕΛΙΚΟ ΣΤΑΔΙΟ - Ε.Σ.Δ.Δ. 

ΔΗΜΟΣΙΑ ΔΙΟΙΚΗΣΗ 

1. Έννοια, αντικείμενο και αποστολή της Δημόσιας Δι¬ 
οίκησης. Η Δημόσια Διοίκηση στο πλαίσιο του πολιτικού 
συστήματος και της Δημοκρατίας. Δημόσιο Συμφέρον. 
Διοίκηση και Δίκαιο. Το γραφειοκρατικό πρότυπο διοί¬ 
κησης (πλεονεκτήματα και μειονεκτήματα). Ο κρατικός 
παρεμβατισμός στην οικονομία και την κοινωνία. Η έν¬ 
νοια του δημόσιου τομέα (πολιτική, νομική, οικονομική). 
Η έννοια της δημόσιας πολιτικής και τα βασικά της 
στάδια. Διοικητικός εκσυγχρονισμός και η προβληματική 
των μεταρρυθμίσεων. 

2. Διοικητική Οργάνωση: Κεντρική Διοίκηση, Κυβέρ¬ 
νηση (Πρωθυπουργός Υπουργοί, Υπουργικό Συμβούλιο), 
Συλλογικά κυβερνητικά όργανα, Υπουργεία (αριθμός, 
εσωτερική οργάνωση, σχέσεις πολιτικής και διοικητικής 
εξουσίας, κατανομή αρμοδιοτήτων μεταξύ υπουργείων, 
συντονισμός και όργανα άσκησής του). Αποσυγκέντρω- 
ση /αποκέντρωση. Η διοικητική περιφέρεια (προγραμ¬ 
ματικός και διοικητικός ρόλος). Τοπική αυτοδιοίκηση 
πρώτου και δεύτερου βαθμού και πρόσφατες μεταρ¬ 
ρυθμίσεις τους. 

3. Στελέχωση της Δημόσιας Διοίκησης: Είδη προσωπι¬ 
κού. Συστήματα στελέχωσης. Σύστημα σταδιοδρομίας. 
Διαδικασία επιλογής και πρόσληψης του προσωπικού. 
Επιλογή για θέσεις ευθύνης. Ο ρόλος του ΑΣΕΠ. Συσχέ- 
τιση διοικητικής οργάνωσης και στελέχωσης. 

4. Διοικητικές διαστάσεις των οικονομικών λειτουρ¬ 
γιών της Δημόσιας Διοίκησης: Προϋπολογισμός. Προ¬ 
γραμματισμός. Έλεγχος δαπανών. 

5. Έλεγχος της Δημόσιας ΔιοίκησηςύΕλεγχος από Ανε¬ 
ξάρτητες Αρχές (συνταγματική κατοχύρωση, σκοπιμότη¬ 
τα, διακρίσεις). Γενικός Επιθεωρητής της Δημόσιας Δι¬ 
οίκησης (διορισμός, αρμοδιότητες). Σώμα Επιθεωρητών 
Ελεγκτών της Δημόσιας Διοίκησης (αποστολή-αρμοδιό- 
τητες). Ιεραρχικός έλεγχος. Δημοσιονομικός έλεγχος. 

6. Ρόλος και λειτουργία της Ελληνικής Δημόσιας Διοί¬ 
κησης και Τοπικής Αυτοδιοίκησης στο πλαίσιο της Ευρω¬ 
παϊκής Ένωσης. 

7. Χαρακτηριστικά και αδυναμίες της ελληνικής διοίκη¬ 
σης και δημόσιας πολιτικής. Απόπειρες μεταρρύθμισης 
της ελληνικής διοίκησης. 

ΤΕΛΙΚΟ ΣΤΑΔΙΟ - Ε.Σ.Τ.Α. 

ΠΕΡΙΒΑΛΛΟΝ - ΠΟΙΟΤΗΤΑ ΖΩΗΣ 

1. Φυσικό Περιβάλλον: Βιολογική ποικιλότητα, υγρότο- 
ποι, υδατικά οικοσυστήματα, χερσαία οικοσυστήματα, 
προστατευόμενα είδη χλωρίδας και πανίδας. Δομή και 
λειτουργία οικοσυστημάτων, αλληλεπιδράσεις ατμό¬ 
σφαιρας, εδάφους, υδρόσφαιρας. Κύκλοι στοιχείων στη 
φύση. Διαχείριση Προστατευομένων Περιοχών. Προστα¬ 
σία δασών. Φυσικές καταστροφές. Ερημοποίηση. Αι¬ 
σθητική Τοπίου. Αποκαταστάσεις. Χωροταξία. Πολιτική 
υπαίθρου. Χρήσεις γης. Νομικό καθεστώς προστασίας. 

2. Ατμοσφαιρικό Περιβάλλον: Παγκόσμια προβλήματα, 
κλιματική αλλαγή, στρατοσφαιρικό όζον. Διασυνορια¬ 
κή, περιφερειακή αέρια ρύπανση (οξίνιση, ευτροφισμός, 
τροποσφαιρικό όζον). Ατμοσφαιρική ρύπανση σε μέση 
- τοπική κλίμακα (βιομηχανική, αστική). Ποιότητα αέρα 
εσωτερικών χώρων, θόρυβος. Νομικό καθεστώς προ¬ 
στασίας. 

3. Υδατικοί Πόροι: Λίμνες, ποτάμια, θαλάσσιο περι¬ 
βάλλον, υπόγειοι υδατικοί πόροι, υδατικά αποθέματα 
(επιφανειακά, υπόγεια). Ποιότητα και προστασία υδάτων 
(βιομηχανικές, αστικές και αγροτικές δραστηριότητες). 
Αξιοποίηση υδατικών πόρων - Νομικό καθεστώς προ¬ 
στασίας. 

4. Έδαφος και υπέδαφος: Ρύπανση, προστασία και 
αποκατάσταση εδαφών. Ρύπανση και προστασία υδρο- 
φορέων. Διαχείριση παράκτιας ζώνης. Διαχείριση ορει¬ 
νών περιοχών. Χρήσεις γης. Νομικό καθεστώς προστα¬ 
σίας. 

5. Αστικό Περιβάλλον: χωροταξία και πολεοδομία. 
Αστική βιώσιμη ανάπτυξη. Αναπλάσεις. Πολιτική γης, οι¬ 
κιστικές επεκτάσεις, περιοχές πρασίνου. Μεταφορές, δι¬ 
αχείριση κυκλοφορίας και περιβάλλον. Παραγωγή λυμά¬ 
των και απορριμμάτων σε οικιστικές, αστικές περιοχές. 
Διαχείριση στερεών αποβλήτων (αστικά, βιομηχανικά), 
Διαχείριση υγρών αποβλήτων. Βιολογική επεξεργασία 
αερίων ρύπων στο πλαίσιο βιώσιμης ανάπτυξης. Νομικό 
καθεστώς προστασίας. 

6. Ενέργεια και Περιβάλλον: Ενεργειακές ανάγκες, 
χρήσεις, εκπομπές. Ενέργεια Μεταφορές. Ορθολογική 
χρήση και εξοικονόμηση ενέργειας. Ανανεώσιμες πηγές 
ενέργειας. Αξιοποίηση αιολικής ενέργειας, ηλιακής, βιο¬ 
μάζας, γεωθερμίας, ενεργειακά συστήματα. Βιοκλιματικά 
κτίρια, υλικά. Νομικό καθεστώς προστασίας. 

7. Βιώσιμη ανάπτυξη και περιβάλλον: Η έννοια της 
βιώσιμης ανάπτυξης και η ενσωμάτωση της στις παρα¬ 
γωγικές διαδικασίες. Συνιστώσες βιώσιμης ανάπτυξης. 
Εθνικό στρατηγικό σχέδιο βιώσιμης ανάπτυξης. Ενσωμά¬ 
τωση κριτηρίων βιωσιμότητας στις δημόσιες πολιτικές. 
Διαχείριση φυσικής κληρονομιάς. Διαχείριση φυσικών 
και βιολογικών πόρων. Μεγάλα έργα υποδομής. Τουρι¬ 
σμός. Οικιστικές επεκτάσεις. Βιοκλιματικός σχεδιασμός 
κτιρίων και οικισμών. Νομικό καθεστώς προστασίας. 

8. Μελέτες περιβαλλοντικών επιπτώσεων: Σκοπός, 
πεδίο εφαρμογής, περιεχόμενο μελέτης περιβαλλοντι¬ 
κών επιπτώσεων. Διαδικασία έγκρισης περιβαλλοντικών 
όρων. 

9. Πολιτιστικό περιβάλλον: Αρχαιότητες, μνημεία, ιστο¬ 
ρικοί τόποι. Διατηρητέα κτίρια. Παραδοσιακοί οικισμοί. 
Αρχαιολογικοί χώροι. Νομικό καθεστώς προστασίας. 

10. Διεθνής και ευρωπαϊκή πολιτική προστασίας περι¬ 
βάλλοντος: Διακηρύξεις Στοκχόλμης (1972) και Ρίο (1992) 
για το Περιβάλλον και την Ανάπτυξη. Αροπάα 21. Συνθή¬ 
κες ΜααείποΙτΙ (1992) και ΑπιεΙβΓάεπι (1997). Σύμβαση Πα- 
ρισίων (1972). Σύμβαση Βέρνης (1979). Σύμβαση Γρανάδας 
(1986). Παγκόσμια Διάσκεψη Γιοχάνεσμπουργκ. 

ΤΕΛΙΚΟ ΣΤΑΔΙΟ - ΦΑΚΕΛΟΣ - Ε.Σ.Δ.Δ. 

1. ΔΙΕΘΝΕΙΣ ΟΙΚΟΝΟΜΙΚΕΣ ΣΧΕΣΕΙΣ 

1. Το διεθνές οικονομικό σύστημα. Διαχρονική εξέλιξη 
των εμπορικών και χρηματοπιστωτικών ροών μεταξύ 
των κυριοτέρων χωρών. Το ισοζύγιο πληρωμών. 

2. Λόγοι ύπαρξης διεθνούς εμπορίου. Η θεωρία του 
απόλυτου και του συγκριτικού πλεονεκτήματος. Τα οφέ¬ 
λη του διεθνούς εμπορίου και η διακρατική κατανομή 
τους. Η δυνατότητα ύπαρξης ζημιών από το ελεύθερο 
εμπόριο. 

3. Επιπτώσεις του διεθνούς εμπορίου στη διανομή του 
εισοδήματος. Το υπόδειγμα των ειδικών παραγωγικών 
συντελεστών. Το υπόδειγμα ΗθοΚεοάβΓ-ΟΙιΙίη. Επιχειρή¬ 
ματα υπέρ-κατά του ελευθέρου εμπορίου τον 19ο και 
20ό αιώνα. 


4. Οικονομίες κλίμακας, ατελής ανταγωνισμός και διε¬ 
θνές εμπόριο. 

5. Πολιτική διεθνούς εμπορίου κάτω από συνθήκες 
τέλειου και ατελούς ανταγωνισμού. Δασμοί, επιδοτήσεις 
και ποσοτικοί περιορισμοί ως όργανα άσκησης εμπορι¬ 
κής πολιτικής. Στρατηγική εμπορική πολιτική. Προστα¬ 
τευτισμός και εθνικά συστήματα πολιτικής οικονομίας. 

6. Η αγορά συναλλάγματος. Η προσφορά χρήματος, 
το επίπεδο τιμών και η συναλλαγματική ισοτιμία στη 
βραχυχρόνια και στη μακροχρόνια περίοδο. Το δόγμα 
της ισοτιμίας των αγοραστικών δυνάμεων. 

7. Το διεθνές νομισματικό σύστημα. Πριν και μετά την 
κατάρρευση της συμφωνίας ΒΓθίΙοη-\Α/οοά5. Πολιτικές 
επίτευξης ισορροπίας. Η θεωρία περί αρίστων νομισμα¬ 
τικών περιοχών και το ευρώ. Οικονομική πολιτική στην 
ευρωζώνη. Το διεθνές χρηματοοικονομικό σύστημα. 

8. ΟΑΤΤ/Παγκόσμιος Οργανισμός Εμπορίου: Γενικές 
ρυθμίσεις (ρήτρα μάλλον -ευνοουμένου κράτους, ρή¬ 
τρα εθνικής μεταχείρισης, κατάργηση των τελωνεια¬ 
κών δασμών και ποσοτικών περιορισμών, ντάμπινγκ, 
επιδοτήσεις εξαγωγών, τελωνειακός ενώσεις και ΖΕΣ). 
Οι κώδικες (τελωνειακής εκτίμησης της αξίας των ει- 
σαγομένων προϊόντων, κρατικών προμηθειών, τεχνικών 
εμποδίων στο εμπόριο, αδειών εισαγωγής). Οι συμφω¬ 
νίες του γύρου της Ουρουγουάης. Ο γύρος της Ντόχα, 
τρέχουσες εξελίξεις. ΟΑΤδ. 

9. Κράτος, οικονομική ανάπτυξη και πολυεθνικές επι¬ 
χειρήσεις. 

10. Παγκοσμιοποίηση και διακυβέρνηση της παγκό¬ 
σμιας οικονομίας. 

2. ΕΠΙΚΟΙΝΩΝΙΑ ΚΑΙ ΜΜΕ 

1. θεωρίες της Μαζικής Επικοινωνίας: οι βασικές θε¬ 
ωρητικές προσεγγίσεις. Η εξέλιξη της θεωρίας και της 
έρευνας για τις επιδράσεις των Μ.Μ.Ε.. Μοντέλα της 
Μαζικής Επικοινωνίας (βασικά μοντέλα, μοντέλα μελέτης 
της συμπεριφοράς του κοινού, μοντέλα προσωπικής 
επιρροής, διάδοσης και επιδράσεων της μαζικής επι¬ 
κοινωνίας). 

2. Ιστορική εξέλιξη των Μέσων Μαζικής Επικοινωνίας 
(βιβλίο, εφημερίδα, περιοδικά, ραδιόφωνο, τηλεόραση 
και διαδίκτυο). Οι δομές και οι θεσμοί των Μ.Μ.Ε.. Ανά¬ 
πτυξη, απορύθμιση και αναδιάταξη των ραδιοτηλεο¬ 
πτικών συστημάτων, θεσμοί εποπτείας των Μ.Μ.Ε.. Η 
ανάπτυξη των Νέων Μέσων Επικοινωνίας. Οργάνωση 
του ελληνικού συστήματος των Μέσων Μαζικής Επι¬ 
κοινωνίας. 

3. Ο ρόλος των Μ.Μ.Ε. στην πολιτική: Διαδικασίες και 
μέσα νομιμοποίησης της πολιτικής εξουσίας. Μ.Μ.Ε., 
Πολιτικοί και Κοινή Γνώμη. Τηλεόραση, Πολιτική και 
Πολιτικοί θεσμοί. Δημοσιογραφία και Πολιτική στην 
Κοινωνία της Πληροφορίας. Πολιτική συμμετοχή, Νέα 
Μέσα και Δημοκρατία. 

4. Κοινωνία και Μ.Μ.Ε.: Ο κοινωνικό-θεσμικός ρόλος 
των Μ.Μ.Ε. Η οικονομική δομή των Μ.Μ.Ε.. Ανταγωνι¬ 
σμός και συγκέντρωση. Ιδιοκτησία, Μ.Μ.Ε. και έλεγχος 
(Διεθνής και ελληνική εμπειρία). 

5. Διαφήμιση: Η σχέση της διαφήμισης με τα μέσα επι¬ 
κοινωνίας. Στρατηγικές και τεχνικές της διαφημιστικής 
επικοινωνίας. Μάρκετινγκ και διαφημιστικές εκστρατεί¬ 
ες. Ζητήματα δεοντολογίας. 

6. Δημόσιες σχέσεις: Η εξέλιξη και τα είδη των δημο¬ 
σίων σχέσεων. Τα τμήματα και οι εταιρείες δημοσίων 
σχέσεων (δομή και λειτουργίες). Ο προγραμματισμός 
στις δημόσιες σχέσεις (έρευνα, προσδιορισμός του κοι- 

νού, εφαρμογή, αξιολόγηση). Οι χρήσεις των Μ.Μ.Ε. στις 
δημόσιες σχέσεις. Επικοινωνιακές εκστρατείες. Κοινω¬ 
νικό μάρκετινγκ. Οι πρακτικές των δημοσίων σχέσεων. 
Ηθική και κώδικες δεοντολογίας. 

3. ΕΦΑΡΜΟΣΜΕΝΗ ΠΛΗΡΟΦΟΡΙΚΗ 

1. Αρχιτεκτονική Υπολογιστών. Αρχές οργάνωσης 
υπολογιστικών συστημάτων. Συστήματα αρίθμησης 
και υλοποίηση αριθμητικών πράξεων. Βασικές αρχές 
σχεδίασης συνδυαστικών και ακολουθιακών κυκλω¬ 
μάτων. Αλγόριθμοι αριθμητικών πράξεων. Οργάνωση 
κεντρικής μονάδας επεξεργασίας, οργάνωση πολλών 
καταχωρητών, οργάνωση στοίβας, τρόποι αναφοράς 
στη μνήμη, μορφή εντολών, μικροπρογραμματισμός. 
Οργάνωση μνήμης, κατηγορίες μνήμης, ιεραρχία μνή¬ 
μης, μνήμες τυχαίας προσπέλασης, συσχετική μνήμη, 
γρήγορη μνήμη, εικονική μνήμη. Οργάνωση εισόδου- 
εξόδου, σύγχρονη-ασύγχρονη επικοινωνία, διακοπές, 
προσαρμοστικές μονάδες, κανάλια, επεξεργαστές Ε/Ε, 
επεξεργαστές επικοινωνίας, διάδρομοι. 

2. Λειτουργικά συστήματα. Βασικές αρχές ενός λει¬ 
τουργικού συστήματος. Είσοδος/Εξοδος και απομονω- 
τές, ταυτόχρονες διαδικασίες, αδιέξοδα κρίσιμο τμήμα, 
συγχρονισμός - επικοινωνία διεργασιών. Χρονοδρομο¬ 
λόγηση κεντρικής μονάδας επεξεργασίας. Διαχείριση 
μνήμης (στατική και δυναμική ανάθεση, εικονική μνήμη, 
σελιδοποίηση, τμηματοποίηση). Διαχείριση αρχείων, 
χρονοδρομολόγηση δίσκων, αδιέξοδα. 

3. Βάσεις δεδομένων. Συστήματα διοίκησης βάσεων 
δεδομένων και η αρχιτεκτονική τους. Δομές δεδομένων 
για βάσεις δεδομένων. Μοντελοποίηση - Το μοντέλο 
Ε-Β. Μοντελοποίηση σχεσιακών βάσεων δεδομένων 
(εννοιολογικό επίπεδο, λογικό επίπεδο), αρχές κανο- 
νικοποίησης, σχεσιακή άλγεβρα, η γλώσσα 3ΩΕ, θέμα¬ 
τα ακεραιότητας βάσεων δεδομένων. Μοντελοποίηση 
αντικειμενοστρεφών και αντικειμενο-σχεσιακών βάσεων 
δεδομένων, φυσική οργάνωση (αρχεία και ευρετήρια), 
επεξεργασία και βελτιστοποίηση ερωτήσεων. 

4. Τεχνολογία λογισμικού. Μοντέλα κύκλου ζωής λογισμι¬ 
κού. Προϋπολογισμός κόστους λογισμικού. Ανάλυση απαι¬ 
τήσεων. Σχεδιασμός, υλοποίηση και γλώσσες προγραμμα¬ 
τισμού. Μεθοδολογίες ανάπτυξης συστημάτων λογισμικού. 
Έλεγχος ορθότητας, διοίκηση έργου, κοστολόγηση, εξα¬ 
σφάλιση ποιότητας, διαχείριση σχηματισμών, περιβάλλο¬ 
ντα ανάπτυξης, πρότυπα. Αντικειμενοστρεφής ανάπτυξη 
συστημάτων λογισμικού και η γλώσσα μοντελοποίησης 
υΜΕ. Συντήρηση λογισμικού και εργαλεία 0Α5Ε. 

5. Δίκτυα υπολογιστών. Σκοπός και εφαρμογές των 
δικτύων υπολογιστών. Τυποποίηση και πρότυπα 031/130 
και ΤΟΡ/ΙΡ. Φυσικό επίπεδο, επίπεδο ζεύξης, επίπεδο 
δικτύου, επίπεδο μεταφοράς, επίπεδο συνόλου, επίπεδο 
παρουσίασης, επίπεδο εφαρμογών: Πρότυπα, επίδοση, 
εφαρμογές. Τοπικά δίκτυα. Δίκτυα ευρείας ζώνης (Β- 
Ι3ϋΝ, ΑΤΜ). Ασύρματα δίκτυα. 

4. ΟΡΓΑΝΩΣΗ - ΔΙΟΙΚΗΣΗ ΚΑΙ ΛΗΨΗ ΑΠΟΦΑΣΕΩΝ 

1. Ορισμός, έννοιες, λειτουργίες του μάνατζμεντ. 

2. Η έννοια της οργάνωσης. Η αποτελεσματικότητα 
της οργάνωσης: έννοιες και προσεγγίσεις. 

3. Βασικά στοιχεία οργανωτικού σχεδιασμού. Σχεδι- 
ασμός θέσεων εργασίας. Εύρος ελέγχου και ιεραρχικά 
επίπεδα. Σχεδιασμός τμημάτων - μορφές τμηματοποί- 
ησης. Σχέσεις εξουσίας και συντονισμός. 

4. Γενικό και ειδικό περιβάλλον της οργάνωσης. Η 
οργάνωση στο πλαίσιο του οικονομικού και κοινωνικού 
συστήματος. 


5. Προγραμματισμός: διαδικασία, επίπεδα. Προγραμ¬ 
ματισμός σεναρίων. Επιλογή αποστολής, στόχων. Δια¬ 
μόρφωση και υλοποίηση Στρατηγικής. 

6. Ο έλεγχος στην οργάνωση: είδη, διαδικασία, στρα¬ 
τηγικές. Έλεγχος και οργανωσιακή κουλτούρα. 

7. Διαδικασία και μοντέλα λήψης αποφάσεων. Μεθο¬ 
δολογία Διοικητικής Επιστήμης. Στάδια ανάλυσης προ¬ 
βλήματος. Εισαγωγή στα μοντέλα λήψης αποφάσεων: 
Γραμμικός και ακέραιος προγραμματισμός. Ανάλυση 
και δένδρα αποφάσεων. Ιεράρχηση εναλλακτικών με 
πολλαπλά κριτήρια. Προσομοίωση. Μέθοδοι και κριτήρια 
αξιολόγησης επενδύσεων. Πακέτα Η/Υ και ο ρόλος τους 
στη λήψη αποφάσεων. 

8. Ανασχεδιασμός διαδικασιών ή διεργασιών.Έννοιες 
και προσεγγίσεις. Βασικά στοιχεία της μεθοδολογίας 
ανασχεδιασμού. 

9. Διοίκηση Έργου. Σχεδιασμός και οργάνωση έργου. 
Τεχνικές και μέθοδοι χρονικού προγραμματισμού. Δια¬ 
γράμματα. Ανάλυση εργασιών. Εκτιμήσεις κόστους - δι¬ 
άρκειας - ποιότητας. Παρακολούθηση προόδου. Μέθοδοι 
ελέγχου ενός έργου. 

ΤΕΛΙΚΟ ΣΤΑΔΙΟ - ΦΑΚΕΛΟΣ - Ε.Σ.Τ.Α. 

1. ΚΟΙΝΩΝΙΚΗ ΔΙΟΙΚΗΣΗ 

1. Οργάνωση και Διοίκηση των Κοινωνικών Υπηρεσιών 
σε Εθνικό και Περιφερειακό Επίπεδο στην Ελλάδα. 

2. Το Σύστημα Κοινωνικής Προστασίας στην Ευρωπαϊ¬ 
κή Ένωση. Το Ευρωπαϊκό Κοινωνικό Μοντέλο. Η τυπολο¬ 
γία των συστημάτων κοινωνικής προστασίας στην Ε.Ε. 
των 15 και των 25 Χωρών μελών. Η εξέλιξη των δαπανών 
κοινωνικής προστασίας. Μορφές χρηματοδότησης. Σύ¬ 
γκλιση ή απόκλιση των συστημάτων κοινωνικής προ¬ 
στασίας σε Ευρωπαϊκό Επίπεδο. 

3. Το Σύστημα των Κοινωνικών Ασφαλίσεων στην Ελ¬ 
λάδα. Διαχρονική εξέλιξη, οργάνωση, διοίκηση. Τυπο¬ 
λογία των συστημάτων κοινωνικής ασφάλισης/Οργανα 
και προσωπικό. Εποπτεία και έλεγχος. Ο ρόλος του 
δημόσιου και του ιδιωτικού τομέα στο σύστημα των 
κοινωνικών ασφαλίσεων. Τα επαγγελματικά ασφαλι¬ 
στικά ταμεία. 

4. Χρηματοδότηση της κοινωνικής ασφάλισης: οικο¬ 
νομικά συστήματα παροχών και κάλυψης των δαπανών 
(κεφαλαιοποιητικό, διανεμητικό,). Μέσα χρηματοδότη¬ 
σης (εργατικές & εργοδοτικές εισφορές, συμμετοχή του 
κράτους, κοινωνικοί πόροι, αξιοποίηση αποθεματικών 
και περιουσίας των φορέων). 

5. Δημογραφικές εξελίξεις και η κρίση του συστήματος 
κοινωνικών ασφαλίσεων. Συντάξεις και συνταξιοδοτική 
πολιτική. Η μακροχρόνια βιωσιμότητα των συνταξιοδο- 
τικών συστημάτων. Ευρωπαϊκή Ένωση και ευρωπαϊκές 
πολιτικές για τις συντάξεις. 

6. Το Σύστημα Υγείας στην Ελλάδα. Μεταρρυθμίσεις 
των συστημάτων υγείας στην Ελλάδα και την Ευρωπαϊκή 
Ένωση. Η Περιφερειακή συγκρότηση των υπηρεσιών υγεί¬ 
ας στην Ελλάδα. Οργάνωση διοίκηση και λειτουργία των 
πρωτοβάθμιων, δευτεροβάθμιων και τριτοβάθμιων υπηρε¬ 
σιών υγείας σε περιφερειακό επίπεδο. Η παραγωγικότητα 
και αποδοτικότητα των υπηρεσιών υγείας σε περιφερεια¬ 
κό επίπεδο. Η κατάσταση υγείας και η ποιότητα ζωής του 
ελληνικού πληθυσμού. Τ ο υγειονομικό δυναμικό. 

7. Δράσεις και συνεργασίες του δημόσιου και του 
ιδιωτικού τομέα υγείας στην Ελλάδα. Δημόσιες και ιδιω¬ 
τικές δαπάνες υγείας. 

8. Το Σύστημα Κοινωνικής Πρόνοιας στην Ελλάδα. 
Οργάνωση, διοίκηση και χρηματοδότηση του εθνικού 
συστήματος κοινωνικής φροντίδας. Περιφερειακή απο¬ 
κέντρωση των προνοιακών υπηρεσιών. Δραστηριοποί- 
ηση της Εκκλησίας και των ιδιωτικών φορέων στην 
κοινωνική πρόνοια. Εθελοντισμός. Προνοιακές παροχές 
σε άτομα με ειδικές ανάγκες, ηλικιωμένους, παιδιά, μη¬ 
τέρες, αστέγους κλπ. 

9. Ο ρόλος των Οργανισμών Τοπικής Αυτοδιοίκησης 
στην οργάνωση, διοίκηση και χρηματοδότηση των μο¬ 
νάδων κοινωνικής πρόνοιας. 

10. Πολιτικές για την καταπολέμηση της ανεργίας της 
φτώχειας και του κοινωνικού αποκλεισμού σε εθνικό και 
περιφερειακό επίπεδο. 

11. Εργασιακές σχέσεις. Συμμετοχή των εργαζομένων 
στις επιχειρήσεις και εκμεταλλεύσεις. Συλλογικές συμ¬ 
βάσεις εργασίας. Διαιτησία στις συλλογικές διαφορές 
εργασίας, συλλογικοί εργατικοί αγώνες. 

12. Το περιφερειακό κράτος πρόνοιας. Ευρωπαϊκές 
πολιτικές για την ανάπτυξη των υπηρεσιών σε περιφε¬ 
ρειακό επίπεδο. 

2. ΠΕΡΙΓΡΑΦΙΚΗ ΣΤΑΤΙΣΤΙΚΗ 

1. Έννοια και περιεχόμενο της Στατιστικής. Πεδίο 
εφαρμογής και χρησιμότητα της Στατιστικής στη Δη¬ 
μόσια Διοίκηση και Τοπική Αυτοδιοίκηση. 

2. Είδη δεδομένων: ποσοτικά δεδομένα (κλίμακα λό¬ 
γου, κλίμακα διαστήματος), ιεραρχημένα δεδομένα 
(κλίμακα ιεράρχησης), κατηγορικά (ποιοτικά) δεδομένα 
(ονομαστική κλίμακα). 

3. Πηγές στατιστικών δεδομένων (Εθνική Στατιστική 
Υπηρεσία Ελλάδος, ΕυΐΌεΙαΙ, Ο.Ο.Σ.Α., Διαδίκτυο, κλπ.). 

4. Τρόποι συλλογής δεδομένων: απογραφές, δειγμα¬ 
τοληπτικές έρευνες, είδη δειγματοληπτικών ερευνών 
(απλή τυχαία δειγματοληψία, τυχαία συστηματική δειγ¬ 
ματοληψία, στρωματοποιημένη τυχαία δειγματοληψία, 
δειγματοληψία σε πολλά στάδια, δειγματοληψία πο¬ 
σοστών). 

5. Τρόποι παρουσίασης στατιστικών δεδομένων: πί¬ 
νακες, πίνακας κατανομής συχνοτήτων, διαγράμματα 
(χρονοδιαγράμματα, ακιδωτά διαγράμματα, κυκλικά 
διαγράμματα, ιστογράμματα, διαγράμματα πλαισίου 
και απολήξεων (όοχ & \Λ/άίδΙ<θΓ ρΙοίε), διαγράμματα δια- 
σποράς). 

6. Χαρακτηριστικά αριθμητικών δεδομένων και τρόποι 
μέτρησης αυτών: κεντρική τάση (μέσος αριθμητικός, 
μέσος γεωμετρικός), θέση (διάμεσος, τεταρτημόρια, ση¬ 
μείο μέγιστης συχνότητας), διασπορά (εύρος, τεταρτη- 
μοριακό εύρος, διακύμανση, τυπική απόκλιση, συντελε¬ 
στής μεταβλητότητας), ασυμμετρία, συσχέτιση μεταξύ 
δύο μεταβλητών (συντελεστής συσχέτισης). 

7. Εισαγωγικές έννοιες στις κατανομές τυχαίων με¬ 
ταβλητών (κανονική κατανομή, διωνυμική κατανομή, 
κατανομή Ροίεεοη). 

8. Εισαγωγικές έννοιες στην ανάλυση χρονολογικών 
σειρών: εξομάλυνση μιας χρονολογικής σειράς (μέθο¬ 
δος κινητών μέσων), γραμμική εξίσωση τάσης, εκθετική 
εξίσωση τάσης (μέσος ρυθμός μεταβολής). 

9. Αριθμοδείκτες: δείκτες τιμών, όγκου και αξίας, απλοί 
(ατομικού δείκτες, σταθμισμένοι δείκτες, δείκτες στα¬ 
θερής βάσης, σύνδεση δεικτών με διαφορετική βάση 
σε δείκτη με ενιαία περίοδο βάσης, αποπληθωρισμός 
αξιών. 


3. ΟΙΚΟΝΟΜΙΑ ΤΟΥ ΧΩΡΟΥ ΚΑΙ ΠΕΡΙΦΕΡΕΙΑΚΗ ΠΟΛΙ¬ 
ΤΙΚΗ 

1. Η ανάδειξη της μεταβλητής του χώρου. Έννοια και 
γνωστικά αντικείμενα της Περιφερειακής Επιστήμης. 
Περιφερειακή Οικονομική Πολιτική. Περιφερειακή Ανά¬ 
πτυξη. 

2. Περιφερειακό Πρόβλημα. Κριτήρια προσδιορισμού, 
αίτια δημιουργίας, λόγοι αντιμετώπισης και θεωρητική 
διερεύνηση των περιφερειακών ανισοτήτων. Θεωρία 
σταδίων ανάπτυξης (ΒοεΙονν, Ρπθάπιαηη). Θεωρία της 
Σωρευτικής Αιτιότητας (ΜγιχώΙ). Θεωρία του Διαπεριφε- 
ρειακού Εμπορίου. Θεωρία της έλλειψης και αφθονίας 
των φυσικών πόρων, θεωρία της εξάρτησης. 

3. Αναπτυξιακή Περιφέρεια: Συστήματα ταξινόμησης 
Περιφερειών. Διάκριση Περιφερειών κατά ΒουάθνίΙΙθ και 
διάκριση με βάση το αναπτυξιακό κριτήριο. Περιφερεια¬ 
κή Διοικητική Οργάνωση. 

4. Θεωρίες Περιφερειακής ανάπτυξης και μεγέθυνσης. 
Υποδείγματα τύπου Η3ποά-ϋοπΐ3Γ. Νεοκλασσικό υπό¬ 
δειγμα. Θεωρία εξαγωγικής βάσης. Θεωρία των τομέων. 
Θεωρία της κλαδικής διάρθρωσης. Το υπόδειγμα της 
ενδογενούς ανάπτυξης και τα καινοτομικά υποδείγμα¬ 
τα. Ανάλυση του περιφερειακού εισοδήματος. Θεωρία 
κεντρικής θέσης και θεωρία πόλων ανάπτυξης. 

5. Θεωρίες επιλογής του τόπου εγκατάστασης. Ελα- 
χιστοποίηση του κόστους μεταφοράς. Ελαχιστοποίηση 
του κόστους εγκατάστασης. Μεγιστοποίηση της ζήτη¬ 
σης και των εσόδων. Μεγιστοποίηση του κέρδους. Η 
πρακτική της επιλογής του τόπου εγκατάστασης. 

6. Περιφερειακή Πολιτική: Σκοποί και μέσα. Εναρμόνιση 
των σκοπών της εθνικής και Περιφερειακής Πολιτικής. 
Τα μέσα της Περιφερειακής Πολιτικής: Υποδομές, κίνη¬ 
τρα επενδύσεων, τοπική ανάπτυξη, καινοτόμες δράσεις. 
Πολιτική Αστικών Κέντρων. 

7. Ελληνική Περιφερειακή Πολιτική και Προγραμματι¬ 
σμός. Περιφερειακή Πολιτική της Ευρωπαϊκής Ένωσης. 
Κοινοτικά Πλαίσια Στήριξης και Κοινοτικές Πρωτοβου¬ 
λίες. 

8. Μέθοδοι Περιφερειακής Ανάλυσης. Μέτρηση πε¬ 
ριφερειακών ανισοτήτων: μέτρα διασποράς και μέτρα 
συγκέντρωσης. Συντελεστές ειδίκευσης περιφερειών: 
συντελεστές συμμετοχής, συντελεστές ειδίκευσης, συ¬ 
ντελεστές εγκατάστασης, συντελεστές χωροταξικής 
αλληλεξάρτησης. Μέθοδοι οριοθέτησης Περιφερειών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2006 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθμ. ΔΙΕΚ/ΓΜ.Β/Φ.2/15/1060/11014 (2) 

Καθορισμός αποζημίωσης πενταμελών επιτροπών διε¬ 
νέργειας διαγωνισμών Ε.Κ.Δ.Δ.Α. για την ανάδειξη 
αναδοχών του Ε.Π. «Κοινωνία της Πληροφορίας» 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 38 του π.δ. 394/1996 (ΦΕΚ 266 Α'/1996) 
«Κανονισμός Προμηθειών Δημοσίου (Κ.Π.Δ.)», 

β) του άρθρου 17 του ν. 3205/2003 (ΦΕΚ 297 Α'/2003) 
«Μισθολογικές ρυθμίσεις λειτουργών και υπαλλήλων 
του Δημοσίου, Ν.Π.Δ.Δ. και Ο.Τ.Α., μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 

2. Την υπ’ αριθμ. 3040 απόφαση του Διοικητικού Συμ¬ 
βουλίου (Δ.Σ.) του Εθνικού Κέντρου Δημόσιας Διοίκησης 
και Αυτοδιοίκησης (Ε.Κ.Δ.Δ.Α.) με θέμα: «Συγκρότηση 
επιτροπής αξιολόγησης προσφορών διεθνών διαγω¬ 
νισμών» (πρακτικό της υπ’ αριθμ. 8/18.5.2006 συνεδρία¬ 
σης). 

3. Το υπ’ αριθμ. 7523/18.5.2006 έγγραφο του Γενικού 
Γραμματέα του Ε.Κ.Δ.Δ.Α.. 

4. Το γεγονός ότι από τις διατάξεις της παρούσας 
απόφασης προκαλείται δαπάνη ύψους δύο χιλιάδων 
ευρώ (2.000 €) ανά επιτροπή και δεκαοκτώ χιλιάδων 
ευρώ (18.000 €) για το σύνολο των επιτροπών. Η αποζη¬ 


μίωση των επιτροπών θα καλυφθεί από πιστώσεις του 
προϋπολογισμού του Ε.Κ.Δ.Δ.Α., αποφασίζουμε: 

1. Ορίζουμε την αποζημίωση των πενταμελών επιτρο¬ 
πών διενέργειας διαγωνισμών του Εθνικού Κέντρου Δη¬ 
μόσιας Διοίκησης και Αυτοδιοίκησης (Ε.Κ.Δ.Δ.Α.) στα 
σαράντα ευρώ (40 €) για κάθε μέλος ανά συνεδρίαση. 

2. Η αποζημίωση θα καταβάλλεται εφόσον οι επιτρο¬ 
πές συνεδριάζουν εκτός ωραρίου εργασίας. 

3. Μέγιστος αριθμός συνεδριάσεων κάθε Επιτροπής δι¬ 
ενέργειας διαγωνισμού ορίζονται δέκα συνεδριάσεις. 

4. Η αποζημίωση των Επιτροπών θα καλυφθεί από 
πιστώσεις του προϋπολογισμού του Ε.Κ.Δ.Δ.Α.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2006 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή 00: 


Τεύχος 

Περίοδος 

ΕϋΗΟ 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-ΙΌΓΠ από εκείνα που διατίθενται σε ηλεκτρονική μορφή και μέχρι 100 σελίδες σε 5 ευ ιό προσαυξανόμενη κατά 1 βοιό ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικό: 210 - 4071010, (αχ: 210 - 4071010 ϊηΙβΓΠβΙ : ΙιΙΙρ://νννννν.Θΐ. 9 τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙβτπβΙ 

Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

1 60 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


* Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

* Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ, Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 ουτο ανά έτος παλαιότητας και ανά τεύχος. 

* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απά Μάρνη 8 & Περιφερειακά Γραφεία 


Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 














